Էլ Զոնտե

Էլ Զոնտե (իսպ.՝ El Zonte) քաղաք Սալվադորի Լա Լիբերտադ դեպարտամենտում։ Լինելով հանրաճանաչ զբոսաշրջային վայր՝ Էլ Զոնտեն նկարագրվել է որպես «սերֆինգի համաշխարհային մեքքա»: Պլայա Էլ Զոնտեն (անգլերեն՝ El Zonte Beach, մականվանյալ՝ Բիթքոին Բիչ / Bitcoin Beach) դարձավ Սալվադորի առաջին վայրերից մեկը, որն ընդունեց բիթքոjնը որպես վճարման միջոց, և ոգեշնչեց երկրին՝ ընդունելու բիթքոինը որպես օրինական վճարամիջոց։ Քաղաքի պրոֆիլը Էլ Զոնտեն 3,000 բնակչություն ունեցող քաղաք է։ Ըստ Ռոյթերսի 2021 թվականի տվյալների՝ «Էլ Սոնտեն տեսանելիորեն աղքատ է՝ հողածածկ ճանապարհներով և անսարք դրենաժային համակարգով»: Էլ Զոնտեն գտնվում է երկրի մայրաքաղաք Սան Սալվադորից 26 մղոն (42 կմ) հեռավորության վրա: 2023 թվականի ամռանը Էլ Զոնտեի ճանապարհները հողածածկից վերափոխվեցին աղյուսապատի, ինչպես նաև բարելավվեց դրենաժային համակարգը։ Տեղական տնտեսությունը խիստ կախված է զբոսաշրջությունից, հատկապես սերֆինգից։ Ըստ France 24-ի՝ Էլ Զոնտեն գրավում է զբոսաշրջիկների Ամերիկայի Միացյալ Նահանգներից, Կանադայից, Եվրոպայից և Բրազիլիայից, ովքեր ցանկանում են զբաղվել սերֆինգով, ընդ որում սերֆինգի դասերն արժեն ժամում 10-ից մինչև 50 դոլար։ Էլ Զոնտեում օտարերկրյա կամավորների կողմից ղեկավարվող «Medusas» կոչվող ծրագիրը տրամադրում է անգլերենի և արվեստի կրթություն, ինչպես նաև սերֆինգի էժան հրահանգավորում։ Սքեյթբորդինգը հանրահայտ զբաղմունք է Էլ Զոնտեի երիտասարդ բնակիչների շրջանում, և քաղաքում հիմնվել է տեղական համայնքային սքեյթ-պարկ։ Պատմություն Երբ մի անանուն ամերիկացի սկսեց բիթքոին ուղարկել այնտեղի ոչ առևտրային կազմակերպություններին, ոչ առևտրային կազմակերպությունների աշխատակիցները նախաձեռնություն սկսեցին՝ տեղական բիթքոյն էկոհամակարգ հիմնելու համար։ Լողափը դարձավ Սալվադորի առաջին վայրերից մեկը, որն ընդունեց բիթքոինը որպես վճարման միջոց. Նախագահ Նայիբ Բուկելեն վկայակոչեց քաղաքը որպես ոգեշնչում «Բիթքոինի մասին օրենքի» համար, որը ճանաչեց կրիպտոարժույթը որպես Սալվադորի երկու պաշտոնական արժույթներից մեկը՝ ԱՄՆ դոլարի կողքին։ 2025 թվականի սկզբին, ԱՄՀ-ի ճնշման ներքո, Սալվադորը ֆունկցիոնալորեն չեղարկեց այս քաղաքականությունը։ 2015-ից 2024 թվականների ընթացքում Էլ Զոնտեում մեկ քառակուսի մետրի միջին գինը «Բիթքոինի մասին օրենքից» հետո աճել է 134.8%-ով՝ 34.33 դոլարից հասնելով 80.61 դոլարի, իսկ մինչև 2025 թվականը որոշ շքեղ կառուցապատումների գները հասնում են մինչև 1,058.57 դոլարի՝ մեկ քառակուսի մետրի համար։ Ժողովրդական մշակույթում 2022 թվականին ամերիկյան HBO հեռուստացանցը հեռարձակեց «Real Sports with Bryant Gumbel» հաղորդման մի դրվագ, որը զեկուցում էր Էլ Զոնտեում բիթքոինի՝ որպես օրինական վճարամիջոցի զարգացման և այն մասին, թե ինչպես է դա ազդել համայնքի վրա։ Ծանոթագրություններ